**I Z V J E Š T A J**

**O RADU UPRAVNOG ODBORA**

**U 2022. GODINI**

**Bijeljina, mart 2023. god.**

**IZVJEŠTAJ O RADU UPRAVNOG ODBORA**

*Upravni odbor ,,Duvan“ a.d. Bijeljina u sastavu Pašaga Halilović /predsjednik/,*

*Tanja Mihajlović Sekulić i Ljubomir Klincov /članovi/, održali su u 2022. godini*

*7 (sedam) sjednica.*

**PRVA (53) sjednica Upravnog odbora održana je 01.02.2022. godine.**

1. Verifikacija zapisnika sa 52. sjednice Upravnog odbora održane 22.11.2021. godine.

Zapisnik sa 52. sjednice Upravnog odbora usvojen je bez primjedbi.

1. Razmatranje i usvajanje Poslovne politike i plana poslovanja ,,Duvan” a.d. za 2022. god.

Upravni odbor je usvojio Poslovnu politiku i plan poslovanja ,,Duvan“ a.d. za 2022. godinu, uz zaključke:

* nastaviti sa proizvodnjom duvana na manjoj površini i sa manjim brojem boljih i ozbiljnijih proizvođača,
* izborom sorti duvana i tehnologijom obezbjediti bolji kvalitet proizvedenog duvana,
* prodajom zaliha duvana pokušati obezbjediti tekuću likvidnost i finansiranje rada Društva bez novih zaduženja,
* u narednom periodu pokušati iznaći neke nove djelatnosti kako bi Društvo moglo nastaviti sa radom i nakon prestanka proizvodnje duvana,
* poboljšati rad, red, disciplinu i odgovornost, bolju štednju i smanjenje rashoda, veću brigu za rad i budućnost Društva, a time i ličnu sigurnost zaposlenih.

1. Razmatranje i usvajanje Izvještaja o popisu sredstava i izvora sredstava ,,Duvan“ a.d. sa stanjem na dan 31.12. 2021. godine.

Upravni odbor donio je Odluku o usvajanju Izvještaja o popisu sredstava i izvora sredstava ,,Duvan“ a.d. Bijeljina sa stanjem na dan 31.12.2021. godine, sa prijedlozima za knjiženje od strane popisne komisije.

Potrebno je provjeriti i uskladiti knjigovodstveno stanje zaliha i ispravke vrijednosti zaliha rezervnih dijelova.

4. Donošenje Odluke o davanju jemstva MKD ,,Privrednik“ d.o.o. Bijeljina, za kredit

u iznosu od 300.000 KM,

Upravni odbor je donio Odluku o davanju jemstva na kreditno zaduženje MKD ,,Privrednik“ d.o.o. Bijeljin, na iznos od 300.000 KM.

**DRUGA (54) sjednica Upravnog odbora održana je 25.02.2022. godine**.

1. Donošenje Odluke o rezervisanju sredstava po Završnom računu za 2021. godinu.

Upravni odbor je donio Odluku da se izvršiti rezervisanje sredstava po Završnom računu za 2021. godinu, iznosu 606.721,48 KM, na ime potencijalnih obaveza prema UIO-e Banja Luka.

UIO-e Banja Luka nije izvršila kontrolu PDV-a za 2018., 2019. i 2020., a uz dosadašnju praksu inspektora na duplo oporezivanje PDV-a, na unutrašnji promet duvana, izvršen je obračun rezervisanja za uslovni rashod i događaj koji očekujemo da se desi.

**TREĆA (55) sjednica Upravnog odbora održana je 10.03.2022. godine**.

1. Verifikacija zapisnika sa 53 i 54. sjednice Upravnog odbora održanih 01.02. i 25.02.2022.godine.

Zapisnici sa 53. i 54. sjednice Upravnog odbora usvojeni su bez primjedbi.

2. Razmatranje Izvještaja o poslovanju i godišnjeg obračuna ,,Duvan“ a.d. za period

01.01. - 31.12.2021. godine, sa prijedlogom na razmatranje i usvajanje na Skupštini Društva.

Upravni odbor utvrđuje prijedlog Izvještaj o poslovanju ,,Duvan“ a.d. i prihvata godišnji obračun za period 01.01. -31.12.2021. godine, i upućuje Skupštini Društva na razmatranje i usvajanje.

3. Razmatranje Finansijskog i zvještaja o poslovanju ,,Duvan“ a.d. za period 01.01. - 31.12.2021. godine, sa prijedlogom za razmatranje i usvajanje na Skupštini Društva.

Upravni odbor je utvrdio prijedlog Finansijskog izvještaja o poslovanju ,,Duvan“ a.d. za period

01.01. -31.12.2021. godine i upućuje Skupštini Društva na razmatranje i usvajanje uz ocjenu i zaključke:

* Društvo je poslovnu 2021. godinu završilo sa značajnim gubitkom,
* gubitak je najvećim dijelom nastao zbog izvršenog rezervisanja potencijalnih obaveza prema UIO-e, ali i nedovoljne prodaje gotovih proizvoda,
* prihodi iz osnovne djelatnosti nisu mogli da pokriju sve poslovne rashode,
* zalihe gotovih proizvoda su velike, a samo prodaja duvana bi obezbjedila sredstva za normalno poslovanje.

Upravni odbor predlaže Skupštini Društva da se gubitak iz poslovanja od 726.248 KM knjiži kao nepokriveni gubitak iz tekućeg perioda.

**ČETVRTA (56) sjednica Upravnog odbora održana je 13.05.2022. godine.**

1. Verifikacija zapisnika sa 55. sjednice Upravnog odbora održane 10.03.2022. godine.

Zapisnik sa 55. sjednice Upravnog odbora usvojen je bez primjedbi.

1. Razmatranje Izvještaja nezavisnog revizora o reviziji finansijskih izvještaja

,,Duvan“ a.d.za 2021. godinu.

Upravni odbor prihvata Izvještaj nezavisnog revizora o reviziji finansijskih izvještaja ,,Duvan” a.d. za 2021. godinu i upućuje Skupštini Društva na razmatranje i usvajanje. Primjedbe ovlašćenog revizora u stavu 4.1. i 4.11. biće ispravljene i otklonjene u toku iduće godine.

1. Raspisivanje oglasa za prikupljanje ponuda za reviziju finansijskih izvještaja

,,Duvan“ a.d. Bijeljina za 2022. godinu.

Upravni odbor je donio Odluku o prikupljanju ponuda od ovlaštenih revizorskih kuća za reviziju finansijskih izvještaja ,, Duvan“ a.d. za 2022. godinu.

1. Razmatranje Izvještaja o radu Upravnog odbora za 2021. godinu, sa prijedlogom na usvajanje Skupštini Društva.

Upravni odbor je utvrdio prijedlog Izvještaja o radu Upravnog odbora za 2021. godinu i upućuje Skupštini Društva na razmatranje i usvajanje.

1. Zakazivanje Skupštine Društva i utvrđivanje dnevnog reda.

Upravni odbor je utvrdio dnevni red i donio Odluku da se 27. Skupština Društva održi 17.06.2022. godine, sa početkom u 11 h u prostorijama ,,Duvan“ a.d. Bijeljina Poziv za Skupštinu Društva objaviti u dva dnevna lista i na sajtu Banjalučke berze.

1. Razmatranje i usvajanje Izvještaja o finansijskom poslovanju ,,Duvan“ a.d. za period

01.01.- 30.04.2022. gdine.

Upravni odbor je usvajio Izvještaj o finansijskom poslovanju ,,Duvan“ a.d. za period

01.01.-30.04.2021. godine.

1. Informacija stručne službe o aktivnostima u proizvodnji duvana.

Upravni odbor usvojio je Informaciju o aktivnostima u proizvodnji duvana.

Obavezuje se stručna služba da u vrijeme ugovaranja osiguranja upozna proizvođače sa subvencijama Ministarstva poljoprivrede i Agrarnog fonda Grada Bijeljina.

**PETA (57) sjednica Upravnog odbora održana je 17.06.2022. godine.**

1. Verifikacija zapisnika sa 56. sjednice Upravnog odbora održane dana 13.05.2022. godine.

Zapisnik sa 56. sjednice Upravnog odbora usvojen je bez primjedbi.

2. Razmatranje i utvrđivanje prijedloga odluka za Skupštinu Društva, po dnevnom redu za 17.06.2022. godine.

Upravni Odbor je utvrdio prijedloge odluka po svim tačkama dnevnog reda za Skupštinu Društva koja će se održati 17.06.2022. godine.

3. Razmatranje prispjelih ponuda za reviziju finansijskih izvještaja ,,Duvan“ a.d. za

2022. godinu i prijedlog odluke za Skupštinu Društva.

Na upućeni zahtjev za obavljanje revizije finansijskih izvještaja za poslovnu 2022. godinu, prispjele su tri ponude i to:

1. Ponuda ,,EF REVIZOR“ d.o.o. Banja Luka, sa iznosom od 2.574 KM,
2. Ponuda ,,BL REVIZOR“d.o.o. Banja Luka, sa iznosom od 3.510 KM,
3. Ponuda ,,CONTROL REVIEW“ d.o.o. Banja Luka, sa iznosom od 4.095 KM.

Na osnovu prispjelih ponuda Upravni odbor je prihvatio najpovoljniju ponudu ,,EF REVIZOR“ d.o.o. Banja Luka i upućuje prijedlog Skupštini Društva na razmatranje i usvajanje.

**ŠESTA (58)sjednica Upravnog odbora održana je 04.08.2022. godine.**

1. Verifikacija zapisnika sa 57. sjednice Upravnog odbora održane 17.06.2021. godine.

Zapisnik sa 57. Sjednice Upravnog odbora usvojen je bez primjedbi.

2. Razmatranje i usvajanje Izvještaja o finansijskom poslovanju ,,Duvan“ a.d.

za period 01.01. - 30.06.2022. godine.

Upravni odbor je usvojio Izvještaj o finansijskom poslovanju ,,Duvan“ a.d. za period 01.01.- 30.06.2022. god. uz ocjenu i zaključke:

* finansijski rezultat od prodaje duvana umanjen je za izvršeno rezervisanje potencijalnih obaveza prema UIO-e od 606.721 KM i 127.620 KM za ulaganja u tekuću proizvodnju duvana, a čiji je povrat neizvjestan.
* s obzirom za sve manji interes proizvođača za proizvodnju duvana (skupa radna snaga, visoke cijene repromaterijala, kao i trenutna otkupna cijena duvana u listu). Društvo ne može ekonomski opstati sa prihodima koje bi ostvarivalo sa tako malom proizvodnjom.
* odgovor na pitanje čime se još baviti, nismo našli. Vremena je sve manje. Za opstanak Društva mora se naći nova djelatnost i novi prihodi.

3. Prijedlog otkupnih cijena duvana u listu roda 2022. godine.

Upravni odbor prihvata Prijedlog i donosi Odluku o povećanju otkupnih cijena duvana u listu roda 2022. godine, za 22 %.

**SEDMA (59) sjednica Upravnog odbora održana je 11.11.2022. godine.**

1. Verifikacija zapisnika sa 58. sjednice Upravnog odbora održane 04.08.2022. godine.

Zapisnik sa 58. sjednice Upravnog odbora usvojen je bez primjedbi.

1. Razmatranje Izvještaja o finansijskom poslovanju ,,Duvan” a.d. za period

01.01.- 31.10.2022. godine.

Upravni odbor je usvojio Izvještaj o finansijskom poslovanju ,,Duvan“ a.d. za period

01.01.-31.10.2022. godine, uz ocjenu i zaključke:

* naša žalba Sudu BiH na Rješenje UIO-e Banja Luka, o izvršenoj kontroli PDV-a za 2016. i 2017. godinu još nije riješena. Od presude zavisi budućnost rada Društva,
* dodatno stimulisati proizvođače duvana u ovoj godini za 0,20 KM po kilogramu,
* tražiti veće podsticaje od strane resornog Ministarstva poljoprivrede i Agrarnog fonda Grada Bijeljina u 2023. godini,
* otkupne cijene duvana u narednoj godini, povećati za inflaciju u toku 2023. godine.

1. Izvještaj stručne službe o aktivnostima i stanju u proizvodnji duvana.

Upravni odbor je usvajio Izvještaj stručne službe o aktivnostima i stanju u proizvodnji duvana uz zaključke:

* Zadužuje se stručna služba da stalno kontroliše stanje otkupljenog duvana u magacinima. Stalnom kontrolom vlage spriječiti moguće propadanje duvana i finansijske štete po tom osnovu.

***Na održanih sedam sjednica Upravni odbor je razmatrao sva značajna pitanja vezano za poslovanje i rad Društva. Upravni odbor je donosio odluke iz svoje nadležnosti, utvrđivao mjere i zaključke prilikom razmatranja pojedinih izvještaja.***

***Pored članova Upravnog odbora, sjednicama obavezno prisustvuje direktor i savjetnik direktora Društva, po potrebi i drugi zaposleni kao izvjestioci po tačkama dnevnog reda.***

**PREGLED ODRŽANIH SJEDNICA UPRAVNOG ODBORA**

|  |  |  |  |
| --- | --- | --- | --- |
| **REDNI BROJ** | **DATUM ODRŽAVANJA** | **PRISUTNO ČLANOVA** | **ODSUTNO ČLANOVA** |
| PRVA (53) | 01.02.2022. | 3 (e-mail) | - |
| DRUGA (54) | 25.02.2022. | 3 (e-mail) | - |
| TREĆA (55) | 10.03.2022. | 3 | - |
| ČETVRTA (56) | 13.05.2022. | 3 (e-mail) | - |
| PETA (57) | 17.06.2022. | 3 (e-mail) | - |
| ŠESTA (58) | 04.08.2022. | 3 (e-mail) | - |
| SEDMA (59) | 11.11.2022. | 3 (e-mail) | - |

UPRAVNI ODBOR